als_Latn dik_Latn sag_Latn
Mjeshtri i pesëdhjetë minareve
Familja e kishte pagëzuar me emrin e një prej profetëve të Zotit. Pakkush kishte besuar se Sulejman Sertolli do t’i shndërrohej në mision jetësor ndërtimi i minareve. Është mysliman, por nuk i fal pesë vaktet.
Në kohën kur disa besimtarë të pakët të Bellanicës, kryesisht pleq me tërleme haxhilerësh, hyjnë në xhami pas ezanit të drekës, Sertolli kapuçzi qëndron në rrezet e diellit në qendër të fshatit, afër faltores.
Por nuk gjen bellanicas më të lidhur me xhaminë se Sulejmani. Me të i lidhen edhe rrëfimet e fëmijërisë. Ishin vitet e djalërisë kur mjeshtrit e njohur të zonës po muronin gur mbi gurë minaren e xhamisë së shekullit të tetëmbëdhjetë.
Atëherë nuk kishte menduar se me duart e veta do ta ndërtonte prej themeli minaren e re pas shkatërrimit të së vjetrës në luftën e fundit prej forcave serbe.
“Stili i njëjtë” i kalasë së Krujës dhe i minares së Bellanicës, shkruan Koha Ditore.
Sertolli 79-vjeçar, të cilit goxha i mbetet hatri kur ia zgjasin dorën të mbahet kur zbret lehtë prej bazamentit të minares gjashtëkëndore, thotë se i kënaqet zemra kur punës ia jep dorën e fundit.
Atëherë qetësohet dhe largohet pak prej xhamisë që ta shohë rezultatin e mjeshtërisë së tij. I vjen zor të rrëfejë për punën kur i kërkohet të flasë, sepse “i bie si m’u livdu”. Mustaqeziu dikur nis të flasë shlirë dhe zbulon formulën e tij të suksesit.
als_Latn als_Latn als_Latn als_Latn als_Latn als_Latn als_Latn als_Latn